gl es gl gl pt gl gl gl gl gl gl gl es gl es gl gl gl gl gl es gl gl nb pt gl it gl gl gl gl gl vi gl gl gl gl gl lt gl
EOI Vilagarcía de Arousa: Difusión Erasmus+: outubro 2021
Proxecto KA104 "Observamos: Inclusión contra o abandono"
mércores, 27 de outubro de 2021
Neste curso académico 2021-22 agardamos grandes cousiñas relativas ao noso proxecto KA104 Erasmus+ Observamos: Inclusión contra o abandono. Agora que o mundo se está abrindo de novo, retomamos a nosa experiencia, coa segunda mobilidade de observación job shadowing no marco do proxecto.
Nesta ocasión, o país de acollida é Portugal. Catro docentes do noso centro viaxaron onte, martes 26 de novembro, a Braga, a observar aulas e xestión da institución BabeliUM, o centro de linguas da Universidade de Minho.
Desenvolverán a súa labor de observación durante catro intensas xornadas, nas que poderán observar metodoloxía innovadora en aulas de inglés e francés, así como aprender novas estratexias de xestión administrativa, directiva e de internacionalización da institución de acollida.
Todas estas aprendizaxes trasladaranas á súa volta en diversas accións de impacto no centro, nun plan de difusión que será compartido e visibilizado de cara á totalidade do claustro e que agardamos teña repercusión e incida directamente na loita contra o abandono de parte do noso alumnado.
Queremos desde aquí tamén dar as grazas ao BabeliUM pola súa disposición e acollida nesta segunda mobilidade.
Seguídenos lendo para máis novidades.
ás outubro 27, 2021 Ningún comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
venres, 15 de outubro de 2021
#ErasmusDays2021 - Coloquio online de intercambio de experiencias / Online Q&A session
Neste 2021-2022 de relanzamento do noso proxecto KA104 Observamos: Inclusión contra o abandono, estamos celebrando os #ErasmusDays2021 cun Coloquio online de intercambio de experiencias.
Trátase dunha portunidade de impacto no centro, na que participan as persoas que disfrutaron da nosa primeira mobilidade a Londres no 2019, ao International House, e as novas compañeiras que integran o noso proxecto este ano.
A sesión foi moi amena e contou coa participación da maioría das persoas interesadas, as cales con antelación inseriron preguntas nunha presentación, que posteriormente se asignaron a cada unha das tres persoas 'veteranas'. Porén, foi unha conversa aberta e dinámica, na que se solucionaron outras dúbidas e xordiron ideas de implementación para as mobilidades, froito da reflexión grupal.
Deixámovos a continuación cuhas imaxes dos momentos da conversa.
ás outubro 15, 2021 Ningún comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
Publicacións máis recentes Publicacións máis antigas Inicio
Subscribirse a: Publicacións (Atom)
Informar dun uso inadecuado
Tema Simple. Con tecnoloxía de Blogger.